Det fremgår af kvartalsoversigten for tredje kvartal, der er offentliggjort onsdag formiddag.

I indeværende år venter Nationalbanken nu en BNP-vækst på 0,9 pct. mod en forventning om en vækst på 1,0 pct. ved den senest offentliggjorte prognose i midten af juni.

For 2017 ventes der nu en BNP-vækst på 1,5 pct. mod den tidligere forventning om en vækst på 1,6 pct., mens forventningen til 2018 fortsat lyder på en vækst på 1,8 pct.

HØJERE INFLATION I 2018

I forhold til inflationen fastholder Nationalbanken sin prognose for 2016 og 2017, der fortsat lyder på prisstigninger på 0,3 pct. og 1,5 pct., men for 2018 løftes prognosen til 1,8 pct. mod den tidligere prognose om 1,7 pct.

Privatforbruget ventes fortsat at vokse med 1,8 pct. i 2016, mens der nu blot ventes en vækst på 1,7 pct. i 2017 mod tidligere ventet 1,8 pct., og i 2018 sigter Nationalbanken efter en vækst i forbruget på 2,0 pct. mod en tidligere ventet forbrugsvækst på 1,9 pct.

HØJERE LEDIGHED

Til gengæld ser Nationalbanken heller ikke længere helt så lyst på billedet omkring ledigheden herhjemme.



I 2016 ventes der fortsat en bruttoledighed på 112.000 personer, men i 2017 og 2018 lyder forventningerne nu på henholdsvis 115.000 og 101.000 mod den tidligere prognose om 103.000 og 99.000 personer.